Ermita de Santa María d'o Pilar (Onzins) - Biquipedia, a enziclopedia libre

# Ermita de Santa María d'o Pilar (Onzins)

### De Biquipedia

A ermita d'o Pilar d'Onzins.

A ermita de Santa María d'o Pilar d'o lugar d'Onzins (Baixo Peñas) ye una construzión barroca (sieglo XVII-XVIII) que se troba á ro canto d'a carretera que bi plega ent'o monesterio de San Beuturián, esparzament á 1 Km d'aquer.

Construyita de pietras con tellato de losas como ra més gran parti d'as edificazions d'a redolada, tien una sola nao zentral de buelta adecorata con motibos d'a suya epoca. Aintre d'o templo se conserba ra figura d'un santo e tot un altar falastroso, con cantoneras doratas. Os frescos d'as parez son muito elaboratos e trapaziosos, e destaca d'entre totas as ermitas d'o Sobrarbe.

O suyo orichen ye confuso. Prou chent d'o Baixo Peñas diz que ye romanica. Més probable diz que ye que bi abiés una d'antiga que podiés ser romanica, pero que l'autual estás alzata á l'alto d'as runas de ra una anterior d'entre o sieglo XVII e ro XVIII. A suportalada d'a puerta estiore reconstruyita zaguerament, que d'antigos no existiba.

## [Editar] Enrastres externos

- Se beigan as imachens de Commons sobre a ermita d'Onzins.

- (es) Informazión d'o lugar d'Onzins

Retrieved from "http://an.wikipedia.org../../../e/r/m/Ermita_de_Santa_Mar%C3%ADa_d%27o_Pilar_%28Onzins%29_c3f0.html"

Categorías: Ermitas de Sobrarbe | Ermitas d'Aragón

##### Views

- Articlo
- Descusión
- Current revision

##### Rechirar